ایران مجلسی بم ملت وکیلی حبیب الله نیکزادی پناه، کرمان ولایتیده تاغ کییگی و اوچکی لر داخل 70 باش حیوان نینگ وبا کسل لیگی گه یولیقیب تلف بولیب کیت گن لیگینی ایتدی.
ایران مجلسی خبر آژانسی گه بیانات بیرگن نیکزادی پناه، "خِبر ملی پارکیده وبا کسل لیگی باعث ایچلریده تاغ کییگی و اوچکی هم بولگن 70 باش حیوان تلف بولیب کیتدی" دیدی.
قاچاق اوله راق مملکت گه کیلتیریلگن حویانلرنینگ وبا کسل لیگی گه سبب بولگن لیگینی ادعا ایتگن نیکزادی پناه؛
"بوکبی وبا کسل لیگی قاچاق حیوانلرده بولگن کنه لردن اوته دی. ییترلی چاره – تدبیر آلینمه گن تقدیرده یوقه دیگن بو کسل لیک ایریم حیوانلرگه هم ضرر ییتکیزه دی" دیدی.
نیکزادی پناه، قریب 20 ییلدن بیری کرمان ولایتیده قوراق لیک نینگ موجود ایکن لیگینی معلوم قیلیب؛
"قوراق لیک وحشی ویا اهلی حیوانلرنینگ همه سینی کسل لیکلرگه قرشی ضعیف قیلیب تشله گن دیر. سووسیزلیک وحشی حیوانلر بیلن اهلی حیوانلرنینگ مشترک کاناللردن سوو ایچیشی گه باعث بولیب قالگن" دیب ایتدی.
حادثه پایتخت تاشکینت ده یوزبیرگن
